FW DE KLERK (1936-2021): PYNLIKE MAAR BELANGRIKE LEWENSLESSE | Pro Regno
Posted by: proregno | November 12, 2021
PYNLIKE MAAR BELANGRIKE LEWENSLESSE
Oud president FW de Klerk het gister gesterwe, die lofliedere maar ook veroordelings stroom in. Hier onder is die artikels wat ek in die verlede oor sy presidentskap en besluite geskryf het, daar is niks wat ek verder gelees of weer gehoor het wat daardie artikels se menings verander nie.
Ek haal hier en daar aan uit die verskillende artikels (ek plaas dit chronologies, maar die laaste een – CKE OOR TWEE DOPPERS – is die belangrikste, omdat dit nie net die wesentlike probleme van FW de Klerk nie, maar ons volk en kerke, ons land en alle volke aanspreek, mag die Here ons en ons nageslag genadig wees in Christus alleen, terwyl ons ons Here Jesus se woorde van Lukas 9:25 ter harte neem):
2 Februarie 1990 – 'n Helder of dowwe kol?
"Daarom is die gebeure van 2 Febr. 1990 en daarna, nie 'n helder kol in die Afrikaner se geskiedenis nie. Ja, daar moes veranderinge en verdere reformasie kom, die bedoeling van die apartheidsargitekte was nog altyd dat elke volk sy eie land en regering sou hê, maar, om 'n volk en sy land en sy grond, sy geskiedenis, sy kultuuraansprake (bv. Pretoria word Tswane?), heeltemal weg te gee, oor te gee, weg te smyt, is geen 'noodsaaklikheid of reg' of 'n heldedaad nie, maar 'n dowwe tragiese bloedige kol in ons geskiedenis, waarvan ons die gevolge reeds sien, en nog vir lank gaan sien.
Ons kan ons kinders leer van die heldedade en mannemoed van 'n Andries Pretorius, 'n Koos de la Rey, 'n Christiaan de Wet, 'n Paul Kruger, maar, ongelukkig nie van 'n FW de Klerk nie."
"Ja, dit is wat jare gelede gebeur het toe die FW de Klerk bewind oorgegee het aan die ANC se meerderheidsregering (beklemtonings bygevoeg):
"Frederik van Zyl Slabbert skryf in Duskant die geskiedenis dat Cyril Ramaphosa hom vertel het dat, toe Roelf Meyer namens die regering die beginsel van meerderheidsregering op 'n kritieke vergadering aanvaar het, hy 'n verdaging vir vyftien minute gevra het "sodat ons opsy kon gaan na ons eie kamer en uitbars van die lag". Joe Slovo, leier van die Kommunistiese Party, het gekraai: 'Hulle het oor alles ingegee!' " (JC Steyn, Afrikanerjoernaal: 'n Vervolgverhaal in 365 episodes, FAK, 2016, bl. 386. Sien die volledige inskrywing hier onder.)"
"Ons troos is dat ongeag wie president is, Jesus Christus bly die enigste Koning (Psalm 2). Hy weet, sien alles raak, en sal regverdig oordeel oor alles wat gebeur (2 Kor. 5:10; Hebr. 4:13), ook waar mense baiemaal magteloos is oor magte wat hul mag misbruik en die Here se wil verag (sien Nabot se wingerd, 1 Kon. 21)."
"Die aborsie-moord op aanvraag slagting wat al vir soveel dekades woed in die 'nuwe SA'?
So, ja, laat ons as gelowiges, as gelowige Afrikaners rustig, verootmoedigend, biddend luister na medegelowiges wat wys waar aspekte van 'apartheid' nie goed was nie, dalk selfs teen God se Woord, en dan moet ons dit bely, bekeer en aangaan. Maar laat ons ook soos oom Paul gesê het, uit die verlede die goeie saamneem, ons moet nie die baba (Christelike geloof, ons Afrikaanse taal, kultuur, geskiedenis, ens.) saam die vuil badwater (rassisme, haat, ns.) uitgooi nie…"
"Insiggewend dat by oud. prof VE d'Assonville (se CKE inskrywing) daar vermeld word van die 'probleme in sy persoonlike lewe' wat hom 'geskaad' het. Ek ken nie die detail van die probleme nie, maar weet wel dat prof. d'Assonville het die 7de gebod oortree in 'n verhouding met 'n ander vrou, die saak is kerklik vertroulik hanteer en ter wille van die heiligheid van die amp is hy afgesit uit die amp. Hy het sy sonde erken en bely, sy vrou het hom vergewe, en hul huwelik gaan deur die genade van die Here voort, vandag nog. 'n Psalm 51 geval van sonde én genade, vir ons almal tot waarskuwing én troos, 1 Kor. 10:11-13.
In oud-pres. FW de Klerk se geval, word die 'probleme in sy persoonlike lewe' nie vermeld nie, maar wel dat "De Klerk en Nelson Mandela gesamentlik die Nobelprys vir Vrede ontvang" het, en dat 'n bekende pad na hom vernoem is. …"
"En ja, mag hierdie lewenslesse van hierdie twee doppers, ons almal tot waarskuwing wees (1 Kor. 10:11-13), dat ons opnuut besef die lewe gaan bo alles oor die eer van God en sy vrede, nie die wéreldse vrede nie (Rom. 5:1), want die Woord sê vir ons almal, watter amp en beroep ons ookal beklee in hierdie wêreld, hoe 'groot of klein':
Daar is baie sake waarmee ons kerke en kerkverbande worstel, maar dalk is een van die grootstes, dalk die grootste krisis, juis die verval, deformasie, gebrokenheid van die huwelik- en gesinslewe in ons kerke, dat daar opnuut gekyk moet word na onder andere, die verskriklike gevolge van onwettige onbybelse egskeidings en hertroues, wat so maklik en algemeen geword het, en so aanvaarbaar gemaak word … "want daar is mos 'groter (volks)vyande'?"
Posted in afrikaner geskiedenis, Afrikanerjoernaal, afrikaners, dopper geskiedenis, doppers, fw de klerk, gesin, gesinsreformasie, gksa, GKSA reformasie, huwelik, huwelik en gesin, Uncategorized, ve d'assonville
« HG STOKER: DIE CHRISTELIKE GELOOF EN WETENSKAP BELY 'HIPERDOKSE', NIE 'PARADOKSE' NIE
An Informed Reformed Theonomic Response on the extremely uniformed article "A Critical evaluation of Theonomist eschatology" (PART 1) »
[…] moes in verskeie aspekte bekeer en verder reformeer (sien my eie skrywes daaroor hier en hier), veral nader na God se regsorde vir alle mense, soos geopenbaar deur die Woord, maar om die […]